A BIZOTTSÁG 1261/2006/EK RENDELETE
(2006. augusztus 23.)
a 0803 00 19 KN-kód alá tartozó, AKCS-országokból származó banán behozatalára vonatkozó vámkontingensnek a 2006. március 1-jétőldecember 31-ig terjedő időszakra történő megnyitásáról és kezeléséről szóló 219/2006/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a banánra vonatkozó vámtarifákról szóló, 2005. november 29-i 1964/2005/EK tanácsi rendeletre (1) és különösen annak 2. cikkére,
mivel:
(1)
A 219/2006/EK bizottsági rendelet (2) melléklete felsorolja a behozatali szabályok alkalmazása területén illetékes tagállami hatóságokat. Az egyik tagállam által eljuttatott értesítést követően az említett hatóságok jegyzékét módosítani kell.
(2)
Az ebben a rendeletben előírt intézkedések összhangban vannak a Banánpiaci Irányítóbizottság véleményével,
ELFOGADTA EZT A RENDELETET:
1. cikk
A 219/2006/EK rendelet mellékletében a Luxemburgra vonatkozó szöveg helyébe a következő szöveg lép:
„Luxembourg
Direction des Douanes et Accises
Division »Douane/Valeur«
26, Place de la Gare
L-1616 Luxembourg.”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. augusztus 23-án.